stanford-oval/wikipedia huggingface dataset:
แพลทีโอซอรัส

| พลาทีโอซอรัสPlateosaurus ช่วงเวลาที่มีชีวิตอยู่: Upper Triassic, 216–199Ma  PreꞒ Ꞓ O S D C P T J K Pg N      |
| --- | --- |

Mounted skeleton of P. engelhardti (almost complete specimen AMNH 6810 from Trossingen, Germany)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Sauropodomorpha
อันดับฐาน:: Prosauropoda
วงศ์:: Plateosauridae
สกุล:: Plateosaurus von Meyer, 1837

Species
 P. engelhardti von Meyer, 1837 (type)  P. gracilis Yates, 2007
ชื่อพ้อง
 Zanclodon Plieninger, 1846  Dimodosaurus Pidancet & Chopard, 1862  Gresslyosaurus Rütimeyer, 1856  Pachysaurops von Huene, 1961  Pachysaurus von Huene, 1907–1908  Pachysauriscus Kuhn, 1959  Sellosaurus von Huene, 1907-1908
พลาทีโอซอรัส (อังกฤษ: Plateosaurus) เป็นไดโนเสาร์โปรซอโรพอดของยุคไทรแอสซิก ขนาด 7.8 เมตร อยู่กันเป็นฝูง กินพืชเป็นอาหาร พบที่ทวีปยุโรปและอเมริกาเหนือ เมื่อหน้าแล้งมาถึงมันจะอพยพ มันสามารถเดินได้ทั้ง 4 ขาและ 2 ขา เวลากินอาหารบนต้นไม้จะยืนด้วย 2 ขา แต่เวลาเดินหรือกินอาหารที่อยู่บนพื่นอย่างหญ้า มันก็จะเดิน 4 ขา พบในยุคไทรแอสซิกตอนปลาย-ยุคจูแรสซิกตอนต้น
แหล่งข้อมูลอื่น

Plateosaurus at DinoData
แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า

| เดอะไรต์ออนะระเบิลเคานท์เตสเมานต์แบ็ตเทนแห่งพม่าCBE MSC CD |
| --- | --- |
แคนเชบูลล์ใน ค.ศ. 1941

สมาชิกในสภาขุนนาง
ลอร์ดชั่วคราว
ในฐานะขุนนางสืบตระกูล 27 สิงหาคม 1979 – 11 พฤศจิกายน 1999
ก่อนหน้า: เอิร์ลที่ 1 เมานต์แบ็ตเทนแห่งพม่า
ถัดไป: ยุบเลิกตำแหน่ง 
 
ข้อมูลส่วนบุคคล
เกิด: แพทริเซีย เอ็ดวีนา วิกตอเรีย เมานต์แบ็ตเทน 14 กุมภาพันธ์ ค.ศ. 1924(1924-02-14) เวสต์มินสเตอร์ ลอนดอน ประเทศอังกฤษ
เสียชีวิต: 13 มิถุนายน ค.ศ. 2017(2017-06-13) (93 ปี) Mersham เคนต์ ประเทศอังกฤษ
คู่สมรส: จอห์น แคนเชบูลล์ บารอนที่ 7 บราโบร์น (สมรส 1946; เสียชีวิต 2005)
บุตร: นอร์ตัน แคนเชบูลล์ เอิร์ลที่ 3 เมานต์แบ็ตเทนแห่งพม่า ไมเคิล-จอห์น แคนเชบูลล์ อันโตนี แคนเชบูลล์ เลดีโจอันนา แคนเชบูลล์ เลดีอแมนดา เอลลิงเวิร์ธ ฟิลิป แคนเชบูลล์ นิโคลัส แคนเชบูลล์ ทีโทธี แคนเชบูลล์
บุพการี: หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า เอ็ดวินา แอชลีย์

ยศที่ได้รับการแต่งตั้ง
รับใช้:  สหราชอาณาจักร
แผนก/สังกัด:  ราชนาวี
ประจำการ: 1943–1945
ชั้นยศ: Third officer
หน่วย: Women's Royal Naval Service
การยุทธ์: สงครามโลกครั้งที่สอง
 

แพทริเซีย แคนเชบูลล์ เคานท์เตสที่ 2 เมานต์แบ็ตเทนแห่งพม่า (ราชสกุลเดิม:เมานต์แบ็ตเทน) (อังกฤษ: Patricia Knatchbull, 2nd Countess Mountbatten of Burma) เกิดเมื่อวันที่ 14 กุมภาพันธ์ ค.ศ. 1924 เป็นธิดาคนใหญ่ใน หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร มีน้องสาวเพียงคนเดียวคือ เลดีพาเมลา ฮิกส์
สมรส

แพทริเซีย เมานต์แบ็ตเทน ได้สมรสกับ จอห์น แคนเชบูลล์ บารอนที่ 7 บราโบร์น เมื่อวันที่ 26 ตุลาคม ค.ศ. 1946 โดยเธอได้เปลี่ยนมาใช้นามสกุลของสามีและบุตรของทั้งคู่ จะมียศนำหน้าที่ ดิออนะระเบิล ทั้ง 2 มีบุตรร่วมกันดังนี้
นอร์ตัน แคนเชบูลล์ เอิร์ลที่ 3 เมานต์แบ็ตเทนแห่งพม่า
ไมเคิล-จอห์น แคนเชบูลล์
อันโตนี แคนเชบูลล์
เลดีโจอันนา แคนเชบูลล์
เลดีอแมนดา เอลลิงเวิร์ธ
ฟิลิป แคนเชบูลล์
นิโคลัส แคนเชบูลล์
ทีโทธี แคนเชบูลล์
เธอกลายเป็น เคานท์เตสที่ 2 เมานต์แบ็ตเทนแห่งพม่า เมื่อวันที่ 27 สิงหาคม ค.ศ. 1989 ภายหลังการถึงแก่กรรมของบิดา
ถึงแก่กรรม

แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า ถึงแก่กรรมลงด้วยโรคชรา เมื่อวันที่ 13 มิถุนายน ค.ศ. 2017 สิริอายุ 93 ปี โดยงานศพนั้นจัดขึ้น ณ โบสถ์เซนต์ปอล โดยมีพระบรมวงศานุวงศ์ของอังกฤษ อาทิ สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าชายฟิลิป ดยุกแห่งเอดินบะระ
บรรณานุกรม

Dimbleby, Jonathan (1994). The Prince of Wales: A Biography. New York: William Morrow and Company. ISBN 0-688-12996-X.
แหล่งข้อมูลอื่น

Hansard 1803–2005: ส่วนร่วมในรัฐสภาสหราชอาณาจักรของ the Countess Mountbatten of Burma
Regiments.org on Princess Patricia's Canadian Light Infantry
About Us - Patrons of The Compassionate Friends
Tribute & Memorial Website to Louis, 1st Earl Mountbatten of Burma เก็บถาวร 2020-09-18 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ 
ประชาชน:  รัฐสภาสหราชอาณาจักร
แพลงก์ตอนพืช

แพลงก์ตอนพืชชนิดและรูปร่างต่าง ๆ ส่วนใหญ่มีขนาดเล็กไม่ถึงมิลลิเมตร
ไดอะตอม สิ่งมีชีวิตหลักกลุ่มหนึ่งในแพลงก์ตอนพืช
แพลงก์ตอนพืช หรือ ไฟโทแพลงก์ตอน (อังกฤษ: Phytoplankton) มีรากศัพท์จากภาษากรีกว่า φυτόν (ฟิตอน) หมายถึง "พืช" และ πλαγκτός (พลังค์ตอส) หมายถึง "ผู้เดินทาง" หรือ "ผู้เร่ร่อน" คือแพลงก์ตอนที่สามารถสังเคราะห์แสงและสร้างอาหารเองได้ สิ่งมีชีวิตกลุ่มหลักของแพลงก์ตอนพืชประกอบด้วย ไดอะตอม สาหร่ายสีเขียว สาหร่ายสีทอง ไดโนแฟลกเจลเลต และไซยาโนแบคทีเรีย (สาหร่ายสีเขียวแกมน้ำเงิน) ถือเป็นสิ่งมีชีวิตที่มีความสำคัญอย่างมากต่อระบบนิเวศ เนื่องจากเป็นผู้ผลิตปฐมภูมิของห่วงโซ่และสายใยอาหาร พบได้ทั้งในระบบนิเวศน้ำจืด ระบบนิเวศน้ำเค็ม ตลอดจนในระบบนิเวศน้ำกร่อย แพลงก์ตอนพืชส่วนใหญ่จะเป็นสิ่งมีชีวิตจำพวกสาหร่าย ทั้งที่เป็นโพรแคริโอตและยูแคริโอต โดยในแหล่งน้ำจืดจะพบสาหร่ายสีเขียว โดยเฉพาะในอันดับเดสมิด เป็นกลุ่มหลัก ส่วนในแหล่งน้ำเค็มอย่างทะเลและทะเลสาบ พบว่าแพลงก์ตอนพืชกลุ่มหลักคือกลุ่มไดอะตอมและไดโนแฟลกเจลเลต
ในทางชีววิทยา แพลงก์ตอนพืชบางสปีชี่ส์จัดอยู่ในอาณาจักรพืช เช่น สาหร่ายสีเขียว บางชนิดอยู่ในอาณาจักรโพรทิสตา เช่น ไดอะตอม สาหร่ายสีทอง บางชนิดอยู่ในกลุ่มเฮเทอโรคอนท์ ซึ่งไม่ได้จัดอันดับไว้ (จำพวกไดโนแฟลกเจลเลต) และบางชนิดถูกจัดอยู่ในอาณาจักรยูแบคทีเรีย เช่น ไซยาโนแบคทีเรีย
แพลงก์ตอนพืชยังเป็นอาหารของแพลงก์ตอนสัตว์และสัตว์หลายชนิดที่อาศัยอยู่ตามพื้นน้ำหรือท้องทะเล สัตว์บางชนิดมีอวัยวะคล้ายตาข่ายเพื่อดักจับแพลงก์ตอนพืชโดยเฉพาะ เช่น กุ้งเคย ห่วงโซ่อาหารหนึ่งที่เป็นที่รู้จักกันมากที่สุดคือ แพลงก์ตอนพืช → กุ้งเคย → วาฬ
มนุษย์นำแพลงก์ตอนพืชมาใช้ประโยชน์ในหลายทาง แพลงก์ตอนบางชนิดมีคุณค่าทางอาหารสูง จึงถูกนำไปใช้เป็นอาหารเสริมหรือเป็นส่วนประกอบของอาหารเสริม บางชนิดถูกนำไปใช้เป็นอาหารให้แก่สัตว์น้ำวัยอ่อนที่ต้องการเพาะพันธุ์ แพลงก์ตอนพืชที่มีปริมาณมากและเพิ่มขึ้นอย่างรวดเร็วในแหล่งน้ำใด ๆ อาจเป็นสาเหตุให้เกิดปรากฏการณ์ขี้ปลาวาฬ ทำให้น้ำเปลี่ยนสีเป็นสีเขียว แดง น้ำตาล หรือเหลือง ขึ้นอยู่กับชนิดของแพลงก์ตอนพืช เช่น ไดโนแฟลกเจลเลตอย่าง Noctiluca scintillans ทำให้น้ำเป็นสีเขียว Ceratium furca ทำให้น้ำเป็นสีน้ำตาล เป็นต้น แพลงก์ตอนพืชปริมาณมากอาจเป็นอันตรายต่อสิ่งมีชีวิตที่อาศัยอยู่ในบริเวณนั้น เนื่องจากทำให้น้ำขาดออกซิเจนหรือลดลงอย่างมาก หรือทำให้เกิดภาวะสะสมของสารพิษที่มาจากตัวแพลงก์ตอน
แพลงก์ตอนพืชมีส่วนสำคัญอย่างยิ่งในการผลิตออกซิเจน นักชีววิทยาคาดการณ์ว่าปริมาณออกซิเจนถึงร้อยละ 50–80 ในชั้นบรรยากาศโลกผลิตขึ้นจากแพลงก์ตอนพืช ปัจจุบันแพลงก์ตอนพืชมีจำนวนลดลงอย่างมาก ซึ่งปัจจัยสำคัญคือน้ำทะเลมีอุณหภูมิสูงขึ้น ตั้งแต่ พ.ศ. 2493 เป็นต้นมา จำนวนแพลงก์ตอนพืชในทะเลลดลงกว่าร้อยละ 40
แผนที่โลกแสดงการกระจายตัวของแพลงก์ตอนพืช โดยสีน้ำเงินเข้มมีความหนาแน่นสูง ข้อมูลจากดาวเทียมอะควาของนาซา (พฤศจิกายน 2556)
ปรากฏการณ์สาหร่ายสะพรั่งที่เกิดจากแพลงก์ตอนพืชในทะเลดำ
แหล่งข้อมูลอื่น

ลัดดา วงศ์รัตน์. แพลงก์ตอนพืช. ภาควิชาชีววิทยาประมง คณะประมง มหาวิทยาลัยเกษตรศาสตร์. พิมพ์ครั้งที่ 2 (2544). 851 หน้า. ISBN 974-553-902-3
แพลงก์ตอนพืชที่เป็นอันตราย โดย MyFirstBrain.com
แพลนเน็ท ชีน

| แพลนเน็ท ชีน |
| --- | --- |
โลโก้ของ "แพลนเน็ท ชีน"
ประเภท:   ตลก  ไซไฟ  จินตนิมิต 
สร้างโดย:   Keith Alcorn  Steve Oedekerk 
เค้าโครงจาก: จิมมี่ นิวตรอน โดย John A. Davis
พัฒนาโดย: Steven Banks
เสียงของ:   Jeff Garcia  Bob Joles  Rob Paulsen  Soleil Moon Frye  Jeff Bennett  Fred Tatasciore  Thomas Lennon  Candi Milo 
ผู้ประพันธ์เพลง: Michael Tavera
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 1
จำนวนตอน: 26
การผลิต
ผู้อำนวยการผลิต:   Keith Alcorn  Steve Oedekerk  Jim Hope (ผู้ร่วมอำนวยการสร้างฝ่ายบริหาร) 
ผู้อำนวยการสร้าง: Paul Marshal
ความยาวตอน: 22 นาที
บริษัทผู้ผลิต:   Omation Animation Studio  Nickelodeon Animation Studio 
ออกอากาศ
เครือข่าย:   นิคคาโลเดียน (2553–2554)  นิคตูนส์ (2555–2556) 
ออกอากาศ: 2 ตุลาคม 2553 (2553-10-02) – 15 กุมภาพันธ์ 2556 (2556-02-15)
การแสดงที่เกี่ยวข้อง
การผจญภัยของจิมมี่นิวตรอน: เด็กอัจฉริยะ
แพลนเน็ท ชีน (อังกฤษ: Planet Sheen) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องนิคคาโลเดียน และนิคตูนส์ ฉายตอนแรกเมื่อวันที่ 2 ตุลาคม 2553 (2553-10-02) ถึงวันที่ 15 กุมภาพันธ์ 2556 (2556-02-15)
ตัวละคร > ตัวละครหลัก

Sheen Estevez
แพ็ททริค บาลโฟร์ บารอนคินรอสส์ที่ 3

| แพ็ททริค บาลโฟร์ บารอนคินรอสส์ที่ 3 |
| --- | --- |
เกิด: ค.ศ. 1904
อสัญกรรม: ค.ศ. 1976
บรรดาศักดิ์: นักเขียน
ตำแหน่ง: อาตาเติร์ค: ประวัติของมุสตาฟา เคมาล บิดาแห่งตุรกีสมัยใหม่
คู่สมรส: แอนเจลา แมรี คัลม์-ซีมอร์
ขุนนางอังกฤษ - กษัตริย์อังกฤษ - ชาวอังกฤษ
แพ็ททริค บาลโฟร์ บารอนคินรอสส์ที่ 3 (อังกฤษ: Patrick Balfour, 3rd Baron Kinross)  (ค.ศ. 1904 - ค.ศ. 1976) แพ็ททริค บาลโฟร์เป็นนักเขียนประวัติศาสตร์ชาวสกอตผู้มีงานเขียนหลายชิ้นที่รวมทั้ง Atatürk: A Biography of Mustafa Kemal, Father of Modern Turkey (อาตาเติร์ค: ประวัติของมุสตาฟา เคมาล บิดาแห่งตุรกีสมัยใหม่) ที่เขียนในปี ค.ศ. 1965 และ Ottoman Centuries: The Rise and Fall of the Turkish Empire  (ศตวรรษของออตโตมัน: การเรืองอำนาจและการล่มสลายของจักรวรรดิตุรกี) ที่เขียนในปี ค.ศ. 1977
แพลนไนน์

| --- | --- |
ผู้พัฒนา: ห้องปฏิบัติการวิจัยเบลล์
เขียนด้วย: ภาษาซี 
ตระกูล: สืบทอดแนวคิดยูนิกซ์
สถานะ: ยังพัฒนาอยู่
รูปแบบ รหัสต้นฉบับ: โอเพนซอร์ส
ชนิดเคอร์เนล: Hybrid
ส่วนติดต่อผู้ใช้ปริยาย: rio / rc
สัญญาอนุญาต: Lucent Public License
เว็บไซต์: plan9.bell-labs.com
แพลนไนน์ (อังกฤษ: Plan 9) เป็นระบบปฏิบัติการตัวหนึ่งซึ่งนำแนวคิดต่อมาจากยูนิกซ์ พัฒนาโดยห้องปฏิบัติการวิจัยเบลล์ แพลนไนน์ไม่ได้พัฒนามาจากยูนิกซ์โดยตรง แต่มีหลักการทำงานใกล้เคียงกันมาก แพลนไนน์ถูกพัฒนาเป็นการภายในห้องปฏิบัติการมาช่วงระยะหนึ่ง ก่อนจะเผยแพร่สู่สาธารณชนใน ค.ศ. 1993 ในปัจจุบันทางห้องปฏิบัติการวิจัยเบลล์ไม่สนใจหาผลประโยชน์เชิงพาณิชย์กับแพลนไนน์อีกต่อไป และประกาศให้ใช้สัญญาแบบโอเพ่นซอร์ส รุ่นล่าสุดคือ 4th edition
แหล่งข้อมูลอื่น

Plan 9 เก็บถาวร 2005-11-07 ที่ เวย์แบ็กแมชชีน
แพระไดส์ลอสต์

| --- | --- |
ภาพปก "แพระไดส์ลอสต์" ฉบับพิมพ์ครั้งแรก
ผู้ประพันธ์: จอห์น มิลตัน
ชื่อเรื่องต้นฉบับ: Paradise Lost
ประเทศ: อังกฤษ
ภาษา: อังกฤษ
ประเภท: บทกวีมหากาพย์
สำนักพิมพ์: Samuel Simmons
วันที่พิมพ์: ค.ศ. 1667
แพระไดส์ลอสต์ (อังกฤษ: Paradise Lost แปลว่า สวรรค์ลา หรือ สวรรค์ล่ม) เป็นบทกวีมหากาพย์ประพันธ์ขึ้นในคริสต์ศตวรรษที่ 17 โดยกวีชาวอังกฤษ จอห์น มิลตัน ตีพิมพ์ครั้งแรกในปี ค.ศ. 1667 เป็นหนังสือชุดมี 10 บรรพ ตีพิมพ์ครั้งที่สองในปี ค.ศ. 1674 โดยจัดแบ่งเนื้อหาใหม่เป็น 12 บรรพ (ตามแบบอย่างการจัดแบ่งเนื้อหาใน มหากาพย์อีนีอิด ของเวอร์จิล) เนื้อหาของบทกวีเกี่ยวกับเรื่องราวในตำนานความเชื่อทางคริสต์ศาสนา ว่าด้วยเรื่องการล่มสลายของมนุษย์ กล่าวคือ การที่มนุษย์คู่แรกของโลก อาดัม กับ อีฟ ถูกล่อลวงโดยซาตานให้กระทำความผิด ละเมิดคำสั่งของพระผู้เป็นเจ้า ทำให้ต้องถูกเนรเทศออกจากสวนเอเดน วัตถุประสงค์ในการประพันธ์ของมิลตันมีระบุไว้ในหนังสือเล่ม 1 กล่าวว่า "เพื่อแสดงให้เห็นวิธีการที่พระเจ้าทำต่อมนุษย์" และอธิบายให้เห็นถึงความขัดแย้งระหว่างการมองเห็นเหตุการณ์ล่วงหน้าของพระผู้เป็นเจ้า กับการทำตามเจตจำนงเสรี เป็นวรรณกรรมที่มีแนวคิดแบบยุคบาโรก
ศิลปินยุคจินตนิยมในช่วงต้นคริสต์ศตวรรษที่ 19 เริ่มมองภาพของซาตานว่าเป็นตัวละครสำคัญในงานมหากาพย์ มิลตันใช้ซาตานเป็นสื่อถึงความทะเยอทะยาน ความโลภและหยิ่งจองหอง ผู้ซึ่งต่อต้านพระผู้สร้าง และผู้ประกาศสงครามกับสรวงสวรรค์ แต่สุดท้ายก็โดนปราบและโค่นลง วิลเลียม เบลก ศิลปินนักวาดภาพประกอบมหากาพย์ผู้นิยมยกย่องมิลตันอย่างมาก ได้กล่าวถึงมิลตันว่า "เขาเป็นกวีที่แท้จริง และเป็นฝ่ายเดียวกับปีศาจแม้จะไม่รู้ตัว" นักวิจารณ์ส่วนหนึ่งเห็นว่าลักษณะตัวละครแบบซาตานเป็นต้นกำเนิดของวีรบุรุษในแบบของไบรอน
มิลตันนำเรื่องราวทั้งส่วนของคริสต์ศาสนา เทพเจ้านอกศาสนา รวมถึงตำนานกรีกดั้งเดิมมาใช้ในเนื้อเรื่อง บทกวีต้องพยายามสื่อถึงประเด็นทางปรัชญาอันลึกซึ้ง รวมถึงเรื่องของชะตากรรม ชะตาลิขิต และเรื่องของตรีเอกานุภาพ ซึ่งเป็นประเด็นละเอียดอ่อนและยากยิ่ง
โครงเรื่อง

หลังจากการตีพิมพ์ครั้งแรก เนื้อเรื่องก็ถูกจัดใหม่ให้เป็น 12 บรรพ บรรพละบท ตามแบบอย่างมหากาพย์อีนีอิดของเวอร์จิล ความยาวของหนังสือแต่ละบรรพไม่เท่ากัน บรรพที่ยาวที่สุดคือเล่ม 9 มีความยาว 1189 บรรทัด บรรพที่สั้นที่สุดคือบรรพ 6 มีความยาว 640 บรรทัด ในฉบับปรับปรุงครั้งที่สอง เนื้อหาแต่ละเล่มจะขึ้นต้นด้วยการสรุปความ ภายใต้หัวข้อว่า "The Argument" รูปแบบการประพันธ์บทกวีเป็นแบบมหากาพย์ซึ่งมักขึ้นต้นด้วย in medias res (คำภาษาละติน หมายถึง "ท่ามกลางเรื่องราวที่เกิดขึ้น") สำหรับภูมิหลังของเรื่องปรากฏอยู่ในเล่ม 5-6
เนื้อเรื่องของมิลตันประกอบด้วยสองส่วนใหญ่ ๆ ส่วนหนึ่งคือเรื่องของซาตาน (ลูซิเฟอร์) อีกส่วนหนึ่งคือเรื่องของอาดัมกับอีฟ เรื่องของซาตานเป็นโครงหลักของมหากาพย์ คือภาพของสงครามทั้งหมด เริ่มต้นเมื่อซาตานกับบรรดาทูตสวรรค์ที่คิดกบฏทั้งหลายถูกพระเป็นเจ้าปราบและขับไล่ลงไปอยู่ในนรก หรือที่ในบทกวีเรียกว่า ทาร์ทะรัส เมืองหลวงในดินแดนนั้นชื่อ Pandæmonium ซาตานใช้ความสามารถทางโวหารของตนเกลี้ยกล่อมบรรดาผู้ติดตามของเขา โดยมีผู้ช่วยคือ แมมมอน และ บีลเซบับ บทกวียังกล่าวถึง เบเลียล และ โมลอค ด้วย ในตอนท้ายของการโต้ตอบครั้งนี้ ซาตานอาสาตนเองมาวางยาพิษดินแดนที่เพิ่งสร้างใหม่ คือ โลก เขาฝ่าผจญอันตรายในห้วงเหวเพียงลำพัง ในลักษณะคล้ายคลึงกับการผจญภัยของโอดิซูสหรืออีเนียส
สำหรับเรื่องของอาดัมกับอีฟที่โดนล่อลวงและตกสู่ความผิดบาปนั้นแตกต่างจากตำนานดั้งเดิมอย่างมาก นับเป็นครั้งแรกในวรรณกรรมคริสต์ศาสนาที่อาดัมกับอีฟมีความสัมพันธ์ต่อกันตั้งแต่ยังไม่มีความผิดบาปเกิดขึ้น พวกเขามีความปรารถนา มีบุคลิกภาพ และมีเพศสัมพันธ์ ซาตานสามารถล่อลวงอีฟสำเร็จโดยอาศัยกิเลสของเธอและวาจาอันเย้ายวน ขณะที่อาดัม ผู้ทราบว่าอีฟได้ทำผิดบาปแล้ว เขายอมรับความบาปเดียวกันนั้นโดยร่วมรับประทานผลไม้ด้วย จากเหตุการณ์นี้มิลตันได้สร้างบทบาทวีรบุรุษให้แก่อาดัม ขณะเดียวกันเขาก็มีความบาปที่ลึกล้ำกว่าอีฟ หลังจากรับประทานผลไม้แล้ว ทั้งสองมีเพศสัมพันธ์ต่อกันด้วยตัณหา ซึ่งเป็นทั้งประสบการณ์ใหม่และความรู้สึกที่ไม่ดี โดยเฉพาะอย่างยิ่งด้วยความรู้สึกสำนึกผิดและความละอาย ต่างฝ่ายต่างซัดโทษความผิดให้กัน อย่างไรก็ดีคำแก้ต่างของอีฟก็ช่วยให้ทั้งสองคืนดีกันดังเดิม ส่วนที่สำคัญกว่านั้นคือความกล้าหาญของเธอที่ทำให้ทั้งสองเข้าไปเฝ้าพระเป็นเจ้า และ "น้อมคำนับและคุกเข่าขอรับโทษ" ด้วยหวังจะได้รับความกรุณาจากพระองค์ อาดัมได้เดินทางผ่านนิมิตไปกับทูตสวรรค์องค์หนึ่งและมองเห็นสิ่งที่เกิดขึ้นจากความผิดบาปของมนุษย์ รวมทั้งเหตุการณ์น้ำท่วมครั้งใหญ่ เขารู้สึกเศร้าเสียใจต่อความผิดบาปที่พวกเขาสร้างขึ้นเนื่องจากการรับประทานผลไม้ อย่างไรก็ดี เขาก็ยังมีความหวัง จากการไถ่บาปโดยพระเยซูคริสต์ที่เขาเห็นในนิมิต หลังจากนั้นคนทั้งสองก็ถูกขับไล่จากสวนอีเดน ไมเคิล หัวหน้าทูตสวรรค์ได้กล่าวแก่อาดัมว่า เขาจะได้พบ "สวนสวรรค์ในตัวเจ้าที่เปี่ยมสุขยิ่งกว่า" ("A paradise within thee, happier far.") บัดนี้คนทั้งสองจึงอยู่ห่างไกลจากพระเป็นเจ้า แม้พระองค์จะดำรงอยู่ในทุกสิ่ง แต่ก็ไม่อาจมองเห็น (ไม่เหมือนกับพระบิดาผู้สามารถสัมผัสได้ในสวนอีเดน)
แหล่งข้อมูลอื่น

แพระไดส์ลอสต์ เก็บถาวร 2009-02-28 ที่ เวย์แบ็กแมชชีน ฉบับเต็ม ในรูปแบบ html เรียงตามเล่ม
แพระไดส์ลอสต์ เก็บถาวร 2009-04-02 ที่ เวย์แบ็กแมชชีน ที่ Open Directory Project
BookTalk.org - online book discussion of "Paradise Lost"
Yale English video lecture on Paradise Lost
Paradise Lost Study Guide เก็บถาวร 2009-02-07 ที่ เวย์แบ็กแมชชีน
แพลนส์ วีเอส. ซอมบีส์: การ์เดนวอร์แฟร์

| แพล็นส์ วีเอส>  ซอมบีส์: การ์เดนวอร์แฟร์ |
| --- | --- |

ผู้พัฒนา: ป๊อปแค็ปเกมส์
ผู้จัดจำหน่าย: อิเล็กทรอนิก อาตส์
แต่งเพลง: Peter McConnell 
ชุด: แพล็นส์ วีเอส. ซอมบีส์
เอนจิน: ฟรอสต์ไบต์ (เอนจินเกม)
เครื่องเล่น: เอ็กซ์บ็อกซ์ 360, เอ็กซ์บ็อกซ์ วัน, ไมโครซอฟท์ วินโดวส์, เพลย์สเตชัน 3, เพลย์สเตชัน 4
วางจำหน่าย: เอ็กซ์บ็อกซ์ 360 & เอ็กซ์บ็อกซ์ วัน NA: 25 กุมภาพันธ์ 2014 AU: 27 กุมภาพันธ์ 2014 EU: 28 กุมภาพันธ์ 2014 JP: 4 กันยายน 2014ไมโครซอฟท์ วินโดวส์ เพลย์สเตชัน 3 & เพลย์สเตชัน 4 NA: 19 สิงหาคม 2014 AU: 21 สิงหาคม  2014 EU: 22 สิงหาคม 2014 JP: 4 กันยายน 2014
แนว: ป้องกันป้อมปราการ, เกมยิงมุมมองบุคคลที่สาม
รูปแบบ: ผู้เล่นหลายคน
แพล็นส์ วีเอส. ซอมบีส์: การ์เดนวอร์แฟร์ (อังกฤษ: Plants vs. Zombies: Garden Warfare) เป็นวิดีโอเกมแนวเกมยิงมุมมองบุคคลที่สาม และป้องกันป้อมปราการแบบผู้เล่นหลายคน เป็นเกมลำดับที่สามในเกมชุดแพล็นส์ วีเอส. ซอมบีส์ พัฒนาโดยป๊อปแค็ปเกมส์ และจัดจำหน่ายโดยอิเล็กทรอนิก อาตส์ ครั้งแรกเกมประกาศออกจำหน่ายสำหรับเครื่องเล่นเอ็กซ์บ็อกซ์ 360 และเอ็กซ์บ็อกซ์ วัน แต่หลังจากนั้นมีรายการว่าจะจำหน่ายสำหรับไมโครซอฟท์ วินโดวส์ เพลย์สเตชัน 3 และเพลย์สเตชัน 4 ด้วย แต่ยังไม่มีประกาศลงเครื่องแม็กอินทอช เกมนำเสนอระบบการช่วยกันเล่นในโหมดแข่งขันแบบหลายคน ผู้เล่นสามารถควบคุมต้นไม้ หรือซอมบีก็ได้
วิธีการเล่น

ผู้เล่นสามารถควบคุมต้นไม้ หรือซอมบีจากมุมมองบุคคลที่สาม ทั้งในโหมดช่วยกันหรือต่อสู้กัน เพื่อดำเนินเกมนั้น ผู้เล่นจะต้องทำภารกิจของตัวละครแต่ละระดับให้สมบูรณ์ เมื่อภารกิจเหล่านี้ทำสำเร็จ จะเพิ่มเลเวลให้ตัวละคร ทำให้ผู้เล่นได้สัมผัสคุณสมบัติใหม่ ๆ เช่น อัปเกรดใหม่ ตัวละครใหม่ ลวดลายของอาวุธ และเสื้อผ้าตัวละคร หน้าต่างป๊อปอัปที่แสดงภารกิจในเกมคล้ายคลึงกับระบบแจ้งเตือนในเครื่องเล่นเอ็กซ์บ็อกซ์วัน
ในเวอร์ชันเอ็กซ์บ็อกซ์ วัน และเพลย์สเตชัน 4 มีระบบผู้เล่นหลายคนแบบแบ่งหน้าจอ รวมถึงบอสโหมด (Boss mode) คล้ายคลึงกับโหมดผู้บังคับบัญชา (Commander mode) ในเกมแบทเทิลฟิลด์ 4
แพร์

| แพร์ |
| --- | --- |

European Pear branch with fruit (Image Courtesy of USDA, ARS)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Rosaceae
สกุล:: Pyrus
สปีชีส์:: P.  communis
ชื่อทวินาม
Pyrus communis Linnaeus, 1758

แพร์ (อังกฤษ: European Pear; ชื่อวิทยาศาสตร์: Pyrus communis) เป็นผลไม้เมืองหนาวในสกุลสาลี่ มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน  เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา
เปรียบเทียบแพร์ 8 สายพันธุ์จากซ้ายไปขวาคือ  Williams' Bon Chrétien (ในสหรัฐเรียก Bartlett), พันธ์ Bartlett สีแดงสองแบบ, d'Anjou, Bosc, Comice, Concorde, และ Seckel
การใช้ประโยชน์

เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง  ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pyrus communis
Pyrus communis images at bioimages.vanderbilt.edu เก็บถาวร 2013-01-21 ที่ เวย์แบ็กแมชชีน
พายแพร์
แพนด้าแดง

| แพนด้าแดง ช่วงเวลาที่มีชีวิตอยู่: Pleistocene–Present  PreꞒ Ꞓ O S D C P T J K Pg N  ↓   |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
วงศ์:: วงศ์แพนด้าแดง Ailuridae
สกุล:: Ailurus Ailurus F. Cuvier, 1825
สปีชีส์:: Ailurus fulgens
ชื่อทวินาม
Ailurus fulgens F. Cuvier, 1825

ชนิดย่อย
 A. f. fulgens F. Cuvier, 1825  A. f. styani Thomas, 1902

แผนที่แสดงการกระจายพันธุ์
แพนด้าแดง (อังกฤษ: Red panda, Shining cat; จีน: 小熊貓; พินอิน: Xiǎo xióngmāo) สัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Ailurus fulgens อยู่ในวงศ์ Ailuridae จัดเป็นสิ่งมีชีวิตเพียงชนิดเดียวที่อยู่ในวงศ์นี้ที่ยังสืบทอดสายพันธุ์อยู่  จึงจัดเป็นซากดึกดำบรรพ์มีชีวิตอยู่ชนิดหนึ่ง  และเป็นเพียงชนิดเดียวที่อยู่ในสกุล Ailurus
มีรูปร่างหน้าตาคล้ายแรคคูนและกระรอกรวมกัน หัวมีขนาดใหญ่ จมูกแหลม ขาสั้นคล้ายหมี ขนตามลำตัวมีหลากหลาย มีทั้งสีน้ำตาลเข้ม น้ำตาลเหลืองและน้ำตาลแดง ขนบริเวณลำคอยาวและนุ่มฟู หางเป็นพวงยาวคล้ายกับหางของกระรอก มีลายปล้องสีน้ำตาลแดงสลับขาว มีความยาวของลำตัวและหัว 51-64 เซนติเมตร หางยาว 50-63 เซนติเมตร มีน้ำหนัก 3-4.5 กิโลกรัม
มีการกระจายพันธุ์พบตามแนวเทือกเขาหิมาลัย ตั้งแต่ภาคเหนือของประเทศอินเดีย, ทิเบต, เนปาล, ภูฏาน, จีน, ภาคเหนือของพม่า และภาคเหนือของประเทศลาวบริเวณที่ติดกับจีน โดยอาศัยอยู่ในป่าที่มีระดับความสูงตั้งแต่ 1,500-4,000 เมตรจากระดับน้ำทะเล
มีพฤติกรรมออกหากินตามลำพัง มักหากินบนต้นไม้ กินอาหารเพียงไม่กี่ประเภท โดยกินเฉพาะใบไม้อ่อนเท่านั้น บางครั้งอาจกินไข่นก สัตว์ขนาดเล็กและผลไม้บางชนิดด้วย ใช้เวลาตอนกลางวันในการนอนหลับพักผ่อน แพนด้าแดงตัวผู้จะหวงอาณาเขตมากและมักเคลื่อนย้ายไปเรื่อย ๆ แต่แพนด้าแดงตัวเมียจะอาศัยอยู่ในพื้นที่ครอบครองของตัวเอง บางครั้งตัวผู้อาจเข้ามาหากินภายในอาณาเขตของตัวเมียด้วย โดยทั่วไปอาณาเขตของแพนด้าแดงตัวผู้จะกว้างประมาณ 1.1-9.6 ตารางกิโลเมตร ส่วนอาณาเขตของตัวเมียจะกว้างประมาณ 1.0-1.5 ตารางกิโลเมตร ผสมพันธุ์ในช่วงเดือนมกราคม ถึงเดือนกุมภาพันธ์ โดยตัวเมียจะยอมให้ตัวผู้ผสมพันธุ์อยู่เพียง 1-3 วันเท่านั้น แม่แพนด้าแดงใช้เวลาตั้งท้องประมาณ 90-145 วัน และจะออกลูกในโพรงไม้หรือถ้ำเล็ก ๆ ออกลูกครั้งละ 4 ตัว ลูกที่เกิดใหม่จะยังมองไม่เห็น มีสีขนตามลำตัวออกสีเหลืองอ่อน และจะกินนมแม่อยู่นาน 5 เดือน หลังจากนั้นจึงหย่านมและเปลี่ยนมากินใบไผ่แทน เมื่ออายุได้ 2 ปี ก็จะแยกออกไปหากินตามลำพัง
มีข้อสังเกตว่า แพนด้าแดงที่อยู่บริเวณภาคเหนือของอินเดียจะมีขนาดเล็กกว่าตัวที่อยู่ค่อนมาทางเอเชียตะวันออก และมีสีที่ใบหน้าซีดจางกว่า ซึ่งเป็นชนิดย่อยที่แยกออกไป
สำหรับในประเทศไทย สวนสัตว์พาต้าเคยนำเข้ามาเลี้ยงในสวนสัตว์ครั้งหนึ่ง โดยให้อยู่ในห้องปรับอากาศ ปัจจุบันมีแสดงที่สวนสัตว์เชียงใหม่ และสวนสัตว์เปิดเขาเขียวเท่านั้น
ศัพทมูลวิทยา

ชื่อ "แพนด้า" (panda) น่าจะมาจากชื่อท้องถิ่นของแพนด้าแดงในภาษาเนปาลว่า पञ्जा pajā "กรงเล็บ" หรือ पौँजा paũjā "อุ้งเท้า" ในภาษาอังกฤษมักเรียกสั้น ๆ ว่า "panda" ต่อมามีชื่อเรียกเป็น "แพนด้าแดง" หรือ "แพนด้าน้อย" เพื่อแยกมันจากแพนด้ายักษ์ที่ได้รับการอธิบายและตั้งชื่ออย่างเป็นทางการใน ค.ศ. 1869 ชื่อสกุล Ailurus มาจากศัพท์ภาษากรีกโบราณว่า αἴλουρος (ailouros) หมายถึง "แมว" ส่วนคำแสดงคุณลักษณะ fulgens เป็นศัพท์ภาษาละตินที่แปลว่า "แวววาว, สว่าง"
รูปภาพ

ภาพเคลื่อนไหว
แม่แพนด้าแดงกับลูก
แพนด้าแดงคู่
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Ailurus fulgens (หมวดหมู่)
เครือข่ายแพนด้าแดง – a non-profit organization committed to the conservation of wild red pandas
| การแยกแยะหน่วยอนุกรมวิธาน |
| --- | --- |
Ailurus fulgens:  Wikidata: Q41960  Wikispecies: Ailurus fulgens  ADW: Ailurus_fulgens  BioLib: 1813  BOLD: 53181  EoL: 327984  Fossilworks: 157499  GBIF: 5219446  iNaturalist: 41653  IRMNG: 10861867  ITIS: 621846  IUCN: 714  MSW: 14001690  NCBI: 9649  Species+: 7583 
Ailurus:  Wikidata: Q19817309  Wikispecies: Ailurus  BOLD: 53180  Fossilworks: 43842  GBIF: 3240045  iNaturalist: 41652  IRMNG: 1430745  ITIS: 621773  MSW: 14001689  NCBI: 9648 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น
แฟนซีน

แฟนซีน (อังกฤษ: fanzine มาจากคำว่า fan และ magazine หรือ -zine) เป็นสิ่งตีพิมพ์จากมือสมัครเล่นและไม่เป็นทางการ ที่ผลิตโดยแฟน โดยเฉพาะอย่างยิ่งปรากฏการณ์ทางสังคม (เช่น บทประพันธ์ หรือแนวเพลง) เพื่อปลดปล่อยให้ผู้อื่นที่สนใจ คำว่า แฟนซีน เกิดขึ้นในเดือนตุลาคม ค.ศ. 1940 ในแฟนซีนนวนิยายวิทยาศาสตร์ โดย รัส เชาเวเนต
โดยทั่วไปแล้ว ผู้พิมพ์ บรรณาธิการ และผู้เขียนบทความ หรือ ภาพ ให้กับแฟนซนนั้น จะไม่ได้ค่าตอบแทนใด โดยแฟนซีนอาจจะแจกฟรี หรือราคาไม่แพง เพื่อครอบคลุมค่าใช้จ่ายการผลิต แฟนซีนบางฉบับก็พัฒนากลายมืออาชีพ (ในบางครั้งเรียก โปรซีน) และมีนักเขียนอาชีพหลายคนก็เริ่มเขียนมาจากแฟนซีน